stanford-oval/wikipedia huggingface dataset:
ד'תקנ"א
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
גרודנו (מחוז משנה)

מחוז משנה גרודנו (בבלארוסית: Гродзенскі раён) הוא אחד מ-17 מחוזות משנה המרכיבים את מחוז גרודנו בבלארוס. מרכזו המנהלי היא העיר גרודנו, בירת המחוז כולו. העיר עצמה מהווה יחידה מנהלית נפרדת משאר מחוז המשנה.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה גרודנו 54,525 בני אדם. ההרכב האתני של האוכלוסייה במחוז היה: 55.98% בלארוסים, 33.6% פולנים, 7.78% רוסים ו-1.26 אוקראינים. שפות הדיבור הנפוצות: בלארוסית (51.21%) ורוסית (38.53%).
גרוויזאוריה

| גרוויזאוריה |
| --- | --- |
 איור של ברפזאורוס
תקופה
יורה תחתון-קרטיקון עליון 196.5–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
קבוצה:: גרוויזאוריה
אינפרא־סדרה:: זאורופודה
שם מדעי
 Gravisauria

גרוויזאוריה (שם מדעי: Gravisauria) הוא ענף של דינוזאורים גדולים מקבוצת הזאורופודים, הכולל את מרבית מיני הזאורופודים. הקבוצה התקיימה החל מהיורה התחתון ועד הקרטיקון העליון לפני 66 מיליון שנה מזמננו והיא מבין הקבוצות הרבות שהחלו לשגשג לאחר הכחדת הטריאס, אז התמעטו מאוד מיני הפרוזאורופודים.
מיני הקבוצה הם דינוזאורים כבדים בעלי צוואר ארוך וחוליות רחבות לאורך הצוואר, הגב והזנב, מבנה ששימש להם לתמיכה בעת שניזונו מצמחים. הראשונים שבבני הקבוצה היו צנועים יחסית בגודלם, כמו הוולקנודון שהגיע לאורך 11 מטר ולמשקל של 3.5 עד 4 טונות. מינים מאוחרים יותר היו גדולים בהרבה, והגדול מכולם היה הארגנטינוזאורוס ששקל 70 עד 100 טונות והגיע לאורך 36.6 מטרים.
בני הקבוצה כוללים את משפחת הוולקנודוניים ואת בני הקבוצה אאוזאורופודה, הכוללת את מרבית מיני הזאורופודים הגדולים.
מיון

קבוצה גרוויזאוריה (Gravisauria)
סוג ללא מקור ברפזאורוס (Barapasaurus)
סוג אומדנוזאורוס (Ohmdenosaurus)
סוג רואטוזאורוס (Rhoetosaurus)
סוג Spinophorosaurus?
סוג Volkheimeria?
משפחה וולקנודוניים (Vulcanodontidae)
קבוצה אאוזאורופודה (Eusauropoda)
משפחה צטיוזאוריים (Cetiosauridae)
משפחה ממנצ'יזאוריים (Mamenchisauridae)
קבוצה טוריאזאוריה (Turiasauria)
קבוצה נאוזאורופודה (Neosauropoda)
קבוצה דמויי-דיפלודוקיים (Diplodocoidea)
קבוצה מקרונריה (Macronaria)
דובי יונג

| --- | --- |

 לידה:  7 ביוני 1950 (בן 74) רמת גן, ישראל
 מדינה:  ישראל 
 השתייכות:   משטרת ישראל
 תקופת הפעילות:  1968–2006 (כ־38 שנים)
 דרגה:    תת ניצב
 תפקידים בשירות
 מפקד בסיס האימונים וההדרכה של מג"ב  מפקד מג"ב בגזרת חברון  קצין אמ"ץ מחוז תל אביב במשטרת ישראל  ראש מה"ד משטרת ישראל  מפקד המטה לכוחות המיוחדים משטרת ישראל
 
דב-יששכר "דובי" יונג (נולד ב-7 ביוני 1950) הוא תת-ניצב בדימוס במשטרת ישראל.
ביוגרפיה

יונג נולד וגדל בשכונת תל גנים ברמת גן והוא נכדו של הרב יששכר דב יונג, שהיה ממקימי כפר חסידים. למד בתיכון עירוני דתי רמת גן.
בנעוריו היה חותר סקיף, זוגי ורביעייה בנבחרת ישראל לנוער.
טרם גיוסו לצה"ל זכה באליפות צה"ל ובאליפות ישראל לנוער בירי בשלשה מצבים. מאמנו היה קהת שור, מקורבנות טבח הספורטאים באולימפיאדת מינכן.
עם גיוסו לצה"ל בשנת 1968 שובץ כמדריך קליעה וצלפים במועדון הגדנ"ע ברמת גן. בשנת 1969 התנדב לבית הספר לצליפה, שם שימש כמדריך ראשי וצלף מבצעי בכל גזרות הפעילות, עד שחרורו.
בשנת 1971 שימש כמדריך קליעה לנכים ב"בית הלוחם", תל אביב, ושימש כמפקד גדוד נוער קליעה, 11 מועדוני קליעה במרכז.
בשנת 1973 יצא לקורס קצינים בבה"ד 1, בסיום הקורס שירת כקצין קליעה וצליפה.
בשנים 1978–1982 שירת בימ"מ כמפקד מחלקת הצלפים, קצין קליעה ותו"ל.
בשנת 1983 מונה למפקד גזרת שרון במג"ב.
בשנת 1985 מונה למפג"ד[דרושה הבהרה] של העיר צידון בלבנון והיה אחראי על כוחות צה"ל ולוחמי מג"ב.
בשנת 1988 מונה למפקד על מחנות הפליטים ברצועת עזה.
בשנת 1989 מונה למפקד כוח לתגובה מידית ברצועת עזה ופיקד על אירועי הפרות סדר.
בשנת 1993 קודם לדרגת ניצב משנה, מונה למפקד בסיס האימונים של מג"ב במכמש והקים את בית הספר בסא"ר על שם יצחק רבין.
בשנת 1996 פיקד על משלחת לוחמי וקציני יס"מ בקורס לניהול משברים שנערך במדינת לואיזיאנה, ארצות הברית.
בשנת 1997 מונה למפקד מג"ב בגזרת חברון, בתפקיד זה השתתף בעשרות מבצעים.
בשנת 1999 סיים קורס לניהול ופיקוד קצינים בכירים במשטרת ישראל ומונה לקצין אגף המבצעים של משטרת ישראל במחוז תל אביב.
בשנת 2000 קודם לדרגת תת-ניצב ומונה לראש מחלקת ההדרכה של משטרת ישראל במטה הארצי בירושלים.
בשנת 2001, מונה על ידי השר לביטחון פנים, עוזי לנדאו, ומפכ"ל משטרת ישראל, שלמה אהרונישקי, למפקד המטה לכוחות המיוחדים של משטרת ישראל, תפקיד אותו ביצע עד שפרש לגמלאות בשנת 2006.
החל משנת 2002 הוא עמית במרכז מדיניות לטרור ICT במרכז הבינתחומי הרצליה.
החל משנת 2007 הוא יועץ בינלאומי ללוחמה בטרור והגנת המולדת.
החל משנת 2008 הוא חבר בצוותי חשיבה של נאט"ו.
בשנים 2018-2010 גויס יונג למערך החירום של המשרד לביטחון הפנים והמנ"ל (מרכז ניהול המשברים הלאומי/ מל"ל/תא פנים).
בשנת 2020 הצטרף לתנועת "הביטחוניסטים".
יונג נשוי ואב לחמישה, בעל תואר ראשון בקרימינולוגיה, סוציולוגיה ואנתרופולוגיה, בהצטיינות, מאוניברסיטת בר-אילן.
הערות שוליים

↑  ככר החסידים, באתר www.angelfire.com
↑    הודיה כריש חזוני, ‏"החבורה הזו בעד ביטחון ישראל, בלי אליטיזם", בעיתון מקור ראשון, 14 במאי 2020
דיוקסיית אפריקה

| --- | --- |

 
 דיוקסיית אפריקה בשנת 400 לספירה
 היסטוריה
 ישות יורשת:  ממלכת הוונדלים
 
מטבע בוניפאטיוס Comes Africae (422–431 לספירה).
דיוקסיית אפריקה (בלטינית: Dioecesis Africae) הייתה דיוקסיה של האימפריה הרומית המאוחרת יותר, בה שולבו מחוזות צפון אפריקה, מלבד מאוריטניה טינגיטאנה. מושבו היה בקרתגו, והוא היה כפוף לפרפקטור הפראיטוריאני של איטליה.
סקירה כללית

הדיוקסיה כללה את מחוזות אפריקה פרוקונסולאריס (הידועה גם בשם Zeugitana), ביזאקנה, מאוריטניה סיטיפנסיס, מאוריטניה קיסרינסיס, נומידיה קירטנסיס, נומידיה מיליטיאנה וטריפוליטניה. במונחים גאו-פוליטיים נוכחיים, הדיוקסיה של אפריקה כללה את כל קו החוף של תוניסיה, אלג'יריה עם כמה אזורים עורפיים הרריים, בתוספת החצי המערבי של קו החוף של לוב.
הדיוקסיה התקיימה מתקופת הרפורמות הדיוקלטיאניות והקונסטנטיניות בשנים האחרונות של המאה ה-3 ועד שנדרסה על ידי הוונדלים בשנות ה-430. הארגון הפרובינציאלי נשמר תחת הוונדלים, ולאחר תבוסתם וכיבושה מחדש של אפריקה על ידי האימפריה הרומית המזרחית במלחמת הוונדלים, הם קובצו מחדש, אך הפעם תחת פרפקטור פרטוריאני.
ד'תקמ"ה

ד'תקמ"ה (4545)  היא שנה עברית  אשר  החלה ביום א' בתשרי, אור ל-20 בספטמבר 784 (לפי הלוח היוליאני, שהיה נהוג אז), והסתיימה ביום כ"ט באלול, 9 בספטמבר 785. שנה מסוג בשה, איננה מעוברת, ואורכה 355 ימים. זו שנה שנייה לשמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דליה אביאל

דליה אביאל בצעירותה
דליה אביאל (18 בדצמבר 1929 – 1 במאי 2023) הייתה סופרת, מורה ומחנכת ישראלית.
ביוגרפיה

דליה נולדה בירושלים בשנת 1929, לבוסתנאי אבולעפיה וצפורה אבולעפיה לבית ריגלר (דור רביעי למשפחת הרב שמואל יצחק שור). את לימודיה החלה בתל אביב, בבית הספר "תל נורדאו". בשל מעבר המשפחה ממקום למקום, עקב עבודת אביה, המשיכה את לימודיה במספר בתי ספר ברחבי ישראל. את לימודיה התיכונים סיימה בגימנסיה "אוהל-שם" ברמת-גן. באותה כיתה למד גם צבי אביאל, ושם ניצתה האהבה ביניהם. עם סיום לימודיהם פרצה מלחמת העצמאות והם התגייסו לצה"ל. דליה שירתה במפקדת חיל האוויר. משהסתיימה המלחמה הם נישאו. היא למדה הוראה ועברה לבית הספר החקלאי בנהלל שם לימדה והדריכה קבוצות נוער שעלו ממרוקו. בהמשך עבדה בבית הספר "רמז" בנהריה וליוותה, כמחנכת במשך שבע שנים, מחזור שלם. בתל אביב לימדה שתים עשרה שנים בבית הספר "הכרמל", לימים "גבריאלי", ולאחר מכן לקחה חלק כמורה בפרויקט המחוננים, שהחל את צעדיו הראשונים, בבית הספר היסודי "גרץ" ותרמה לביסוסו. משנשלחה יחד עם בעלה צבי על ידי הסוכנות היהודית כשליחה ללימה בירת פרו, ייסדה בבית הספר היהודי "ליאון פינלו" מכינה פדגוגית לתלמידות י"א, שעלו ארצה בתום לימודיהן.
פועלה הספרותי

עם פרישתה, החלה דליה לתעד את קורות משפחתה, משפחת אבולעפיה, בספרה "יחפים על חולות הזהב", שיצא לאור בשנת 2006 בהוצאת "קווים".
כשנה לאחר פטירתו של צבי בעלה, פרסמה דליה אנתולוגיה של שיריו תחת הכותרת "שערי אהבה" (אורכב 09.08.2016 בארכיון Wayback Machine) (הוצאת גוונים, 2014). ספר זה כולל שבעה שערים – ששת הראשונים הם ספרי שירה שפורסמו בחייו, והשער השביעי כולל 150 שירים שטרם ראו אור. הספר יצא גם במהדורה דיגיטלית בשנת 2016 (EPublish).
ב-2016 יצא לאור ספרה של דליה "ידעתי שאמצא אותך" (הוצאת סטימצקי), המתאר את השנתיים הראשונות של ההיכרות בינה לבין צבי, ומשובץ בחלקים מחליפת המכתבים בין השניים. סיפור האהבה הרומנטי שוזר פיסות אירועים ותהליכים רבי עוצמה משלבי התהוותה של מדינת ישראל, תוך מפגש אינטימי עם המרקמים התרבותיים והחברתיים של אותם ימים.
ב-2018 יצא לאור ספרה השני (תחת קרדיט משותף עם צבי), "נפלאו ממני" (הוצאת סטימצקי). כמו בספרה הקודם "ידעתי שאמצא אותך", מעלה דליה ב"נפלאו ממני" אירועים, מפגשים וחוויות מחייה עם צבי, ומשולבים בו שירים שצבי כתב וסיפורים שסיפר בתוכניות "ציפורי לילה" בגלי צה"ל.
כתבה על דליה אביאל בעיתון ידיעות רמת גן, 18 בנובמבר 2016
גשפאלטנהורן

| --- | --- |

הגשפאלטנהורן
 מידע כללי
 גובה:  3,436 מטר
 מדינה:  שווייץ 
 מיקום:  שווייץ שווייץ, קנטון ברן
 רכס הרים:  האלפים הברניים
 אורך הרכס:  100 קילומטר
 קואורדינטות:  46°30′41″N 7°49′40″E﻿ / ﻿46.51139°N 7.82778°E﻿ / 46.51139; 7.82778
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.גשפאלטנהורן(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.גשפאלטנהורן(למפת ברן רגילה) ברן ביל/ביין תון בורגדורף לנגנטל שפיץגשפאלטנהורן(למפת ברן מוגדלת) ברן ביל/ביין תון בורגדורף לנגנטל שפיץגשפאלטנהורן
 
גשפאלטנהורן (Gspaltenhorn) הוא הר ברכס האלפים הברניים המתנשא לגובה של 3,436 מטר, וממוקם בקנטון ברן בשווייץ.
גאוגרפיה

ההר ממוקם באזור היונגפראו בין ההרים צ'ינגלשפיץ (ממזרח) דודלנהורן (ממערב) בוטלאסה (מצפון) וקרחון צ'ינגל (מדרום).
דוקסיציקלין

| --- | --- |
 
 שם IUPAC
 (4S,4aR,5S,5aR,6R,12aS)-4-(dimethylamino)- 3,5,10,12,12a-pentahydroxy- 6-methyl- 1,11-dioxo- 1,4,4a,5,5a,6,11,12a-octahydrotetracene- 2-carboxamide
 שמות מסחריים בישראל
 דוקסיביוטיק, דוקסי 100, דוקסילין, דוקסיטרים, ויברמיצין
 נתונים כימיים
 כתיב כימי:  C22H24N2O8 
 מסה מולרית:  444.43 g/mol
 נתונים פרמוקוקינטיים
 זמינות ביולוגית:  100%
 מטבוליזם:  בכבד
 זמן מחצית חיים:  22-18 שעות
 הפרשה:  שתן, צואה
 בטיחות
 מעמד חוקי:  תרופת מרשם, כלולה בסל הבריאות
 קטגוריית סיכון בהריון:  קטגוריית סיכון D (אוסטרליה), קטגוריית סיכון D 
 מזהים
 קוד ATC:  A01AB22, J01AA02 
 מספר CAS:  564-25-0
 PubChem:  11256 CID 11256
 ChemSpider:  11256.html CID 11256
 
דוקסיציקלין היא תרופה השייכת למשפחת האנטיביוטיקות הטטראציקליניות, והשימוש הנפוץ בה היא לטיפול במגוון רחב של זיהומים. דוקסיציקלין של חברת פייזר (תחת שם המותג Vibramycin) קיבל את אישור מנהל המזון והתרופות האמריקאי משנת 1967.
שמות מותג אחרים כוללים את Monodox, Microdox, Periostat, Vibra, Oracea, Doryx, Vibrox, Adoxa, Doxyhexal, Doxylin, Doxoral, Doxy-1 וAtridox hyclate.
שימוש רפואי

בנוסף לאינדיקציות הכלליות לשימוש של כל חברי קבוצת האנטיביוטיקה טטרציקלין, דוקסיציקלין משמשת לעיתים קרובות לטיפול במחלת ליים, בדלקות כרוניות בבלוטת הערמונית, בסינוסיטיס, במחלות דלקתיות של האגן, באקנה ובזיהומי ריקציה.
הדוקסיציקלין משמש גם בטיפול מונע נגד מלריה (לא לשימוש לטיפול ראשוני). עיכוב זה קשור למנגנון הפעולה של התרופה. שהוא ספציפי לפגיעה בצאצאים, וכתוצאה מכך חלוקת התא נפגמת ואינה נורמלית[דרושה הבהרה].
הדוקסיציקלין משמש גם לטיפול בעיוורון הנהרות. תפקידו לתקוף את חיידקי הוולבכיה הטפילים בתולעים הגורמים למחלה.
התרופה משמשת גם לטיפול ומניעה של אנתרקס (שנגרם על ידי Bacillus anthracis) ועכברת. היא גם יעילה נגד Yersinia pestis (הגורם המדבק של מגפת דבר), והיא נרשמה לטיפול של מחלת ליים וקדחת הבהרות של הרי הרוקי.
משום שדוקסיציקלין היא אחת התרופות שהוכחו כיעילה בטיפול בקדחת הבהרות של הרי הרוקי, התרופה ניתנת לשימוש גם לילדים לטיפול במחלה זו. אחרת, היא איננה מיועדת לשימוש בילדים מתחת לגיל שמונה שנים.
שימוש רפואי > מחקר

בנוסף לשימושים הקיימים של דוקסיציקלין כאנטיביוטיקה, נחקרים שימושים אפשריים נוספים שלו. בין השאר, במינונים מסוימים דוקסיציקלין יכול לעכב את האנזימים מטריקס מטאלו-פרוטאינאז, ועל כן נחקר השימוש בו במקרים של ארוזיות חוזרות בקרנית ומחלות אוטואימוניות.
התוויות נגד

האזהרות ותופעות הלוואי של דוקסיציקלין דומות לאלה של תרופות אחרות החברות בקבוצת האנטיביוטיקה טטרציקלין.
פריחה בחלקי גוף החשופים לשמש דווחה ב-7.3-21.2 אחוזים מהאנשים שנטלו דוקסיציקלין לטיפול מונע במלריה. מחקר אחד בדק משטרים ושיטות שונות למניעת מלריה ומצא שדוקסיציקלין לא גרמה לאחוז גבוה יותר באופן משמעותי מכל האירועים בעור בהשוואה לתרופות אחרות נגד מלריה[דרושה הבהרה]. הפריחה חולפת לאחר הפסקת השימוש בתרופה.
בניגוד לחברי קבוצת טטרציקלין אחרים, דוקסיציקלין יכולה להיות בשימוש בחולים עם אי ספיקת כליות. דוקסיציקלין מומלצת לטיפול בילדים שפיתחו דלקת ריינוסינוסיטיס חריפה.
פרמקוקינטיקה

קומלפקסים של דוקסיציקלין ויוני מתכת אינם יציבים בחומצה, ולכן יותר דוקסיציקלין נכנס לתריסריון לקליטה בהשוואה לתרכובות טטרציקלין קודמות. בנוסף, לאוכל יש פחות השפעה על הספיגה מאשר על ספיגה של תרופות קודמות. ריכוזי דוקסיציקלין בסרום מופחתים רק ב-20% לאחר האוכל, לעומת 50% בטטרציקלינים אחרים.
הערות שוליים

↑  "Vibramycin. HUMAN PRESCRIPTION DRUG LABEL". DailyMed. U.S. National Library of Medicine. Retrieved 3 October 2013.
↑  Dahl EL, Shock JL, Shenai BR, Gut J, DeRisi JL, Rosenthal PJ (2006). "Tetracyclines specifically target the apicoplast of the malaria parasite Plasmodium falciparum". Antimicrob. Agents Chemother. 50 (9): 3124–31. doi:10.1128/AAC.00394-06. PMC 1563505. PMID 16940111..
↑  Dursun D, Kim MC, Solomon A, Pflugfelder SC (2001). "Treatment of recalcitrant recurrent corneal erosions with inhibitors of matrix metalloproteinase-9, doxycycline and corticosteroids". Am. J. Ophthalmol. 132 (1): 8–13. doi:10.1016/S0002-9394(01)00913-8. PMID 11438047.{{cite journal}}:  תחזוקה - ציטוט: שימוש בפרמטר authors (link)
↑  Center for Global Health, Centers for Disease Control and Prevention (2011). "Doxycycline for Malaria Chemoprophylaxis and Treatment: Report from the CDC Expert Meeting on Malaria Chemoprophylaxis". The American Journal of Tropical Medicine and Hygiene.
↑  Agwuh, KN, MacGowan, A (2006). "Pharmacokinetics and pharmacodynamics of the tetracyclines including glycylcyclines". J. Antimicrob. Chemother. 58 (2): 256–265. doi:10.1093/jac/dkl224.
 PMID 16816396
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
גיילטאכט

מפת הגיילטאכט
גיילטאכט (באירית: Gaeltacht, יידוע: An Ghaeltacht, רבים: Gaeltachtaí) הוא כינוים של האזורים באירלנד בהם מדוברת השפה האירית באופן רשמי כשפה העיקרית, קרי, כשפת הדיבור היום-יומית. אזורים אלו הוכרו לראשונה באופן רשמי בשנותיה הראשונות של מדינת אירלנד החופשית, לאחר תחייתה של השפה האירית, וכחלק ממאמציה של הממשלה האירית להמשיך ולהחיותה. השימוש במילה יכול להתייחס לאזור ספציפי בו האירית היא השפה המדוברת או לכלל האזורים הללו. על אף הניסיונות לעידוד ולשיקום השפה האירית באזורים אלו, היא נמצאת בנסיגה מתמדת.
היסטוריה

בשנת 1926 כונסה ועדה ממשלתית מיוחדת לבחינת נושא דוברי האירית באירלנד, ובמסגרתה הוכרז לראשונה מושג הגיילטאכט. הגבולות המדויקים לא נקבעו, אך הסף התחתון שנקבע לאזור גיילטאכט היה כ-25% מהאוכלוסייה שהם דוברי אירית. על אף קביעה זו, אזורים מסוימים הוכרזו כגיילטאכט למרות שאחוז האוכלוסייה דוברת האירית שבהם לא הגיע לאחוז כזה. לאחר ועדה זו, נקבעו אזורי גיילטאכט בכ-15 מתוך 26 מחוזות המדינה החדשה. תיחום זה הוכיח את עצמו כמנותק מהמציאות שכן רוב האוכלוסייה בגיילטאכט לא דיברה אירית כשפתה הראשונה.
בשנת 1956, כונסה ועדה ממשלתית נוספת בנושא הגיילטאכט וזו קבעה שגבולותיו לא נקבעו כהלכה. מהגיילטאכט החדש הוסרו אזורים רבים בהם חלה דעיכה משמעותית בשפה האירית מאז כינוס הוועדה הקודמת או שמעולם לא התאימו להגדרה כזו. כעת נותרו 7 מחוזות בלבד בהם ישנם אזורי גיילטאכט - במחוז דניגול שבפרובינציית אלסטר, במחוזות מאיו וגולוויי שבפרובינציית קונכט ובמחוזות קרי וקורק שבפרובינציית מנסטר. ריכוזים קטנים יותר של דוברי אירית נמצאים במחוזות ווטרפורד ומית'. מאז קביעת גבולות הגיילטאכט, השתנו גבולותיו רק בשלושה מקרים:
הוספתם של הכפרים באלי ריב וראקארן שבמחוז מית' בשנת 1967
הוספתם של הכפרים קלוכן ובריינן שבמחוז קרי בשנת 1974
הוספתו של חלק מאזור מערב מסקרי שבמחוז קורק בשנת 1974
הגיילטאכט כיום

מחקר משנת 2005 קבע שבתי הספר בגיילטאכט נמצאים בפני משבר, וכי ללא תמיכה ממשלתית מספקת, מעטים מהם יוכלו להמשיך וללמד בשפה האירית בטווח של 20 שנה, מה שעלול לסכן מאוד את עתידו של הגיילטאכט. המחקר הציג בתי ספר רבים בתחומי הגיילטאכט שהחלו ללמד בשפה האנגלית או שהם מלמדים בשתי השפות יחד. ועדה שלישית בנושא הגיילטאכט כונסה בשנת 2002 והצהירה שנסיגת האירית בגיילטאכט חמורה עד כדי כך שזהו עניין של זמן עד שאזורים אלו יעלמו לחלוטין. בחלק מאזורי הגיילטאכט כבר הוחלפה האירית באנגלית כשפת הקהילה, ואפילו באזורי הגיילטאכט להם רוב מובהק של דוברי אירית, הדו-לשוניות של האוכלוסייה מצביעה על יתרון מסוים לאנגלית. באופן פרדוקסלי, ההטבות הממשלתיות הניתנות לתושבי הגיילטאכט כחלק מהמאמצים לשימור השפה האירית, הביאו להגירה פנימית של דוברי אנגלית לאזורים אלה, המביאים בדרך זו לדילול אחוז דוברי השפה. הוועדה המליצה על שינוי האסטרטגיות בחיזוק הגיילטאכט - בראש ובראשונה חיזוק וטיפוח הקהילות עצמן, ציור מחדש של גבולות הגיילטאכט העדכניים, ובחינה בלשנית מקיפה של האירית באזורי הגיילטאכט הנותרים.
אוניברסיטת גולוויי פרסמה ב-1 בנובמבר 2007 מחקר המתייחס לגבולות הגיילטאכט ומציע לקבוע בתוכם שלושה אזורים שונים:
שטחי A - בהם יותר מ-67% מהאוכלוסייה דוברת את השפה האירית ביום-יום - האירית היא שפת הקהילה
שטחי B - בין 44%-66% מהאוכלוסייה דוברת את השפה האירית ביום-יום - האנגלית היא שפת הקהילה, אך ישנו מיעוט גדול של דוברי אירית
שטחי C - מתחת ל-44% מהאוכלוסייה דוברת את השפה האירית ביום-יום - האנגלית היא שפת הקהילה, אך המיעוט דובר האירית גדול בהרבה מהממוצע הארצי
במחקר נטען שעל המדינה להשקיע את מרב מאמציה באזורי A, בעיקר במתן שירותים לתושבים בשפה האירית ובתוכניות לשיקומה וחיזוקה. במחקר גם נטען שאזורי C שבהם האירית תמשיך לדעוך צריכים לאבד את מעמד הגיילטאכט. ממפקד אוכלוסין שנערך בשנת 2006 עולה כי כ-91,862 תושבים מתגוררים בתחומי הגיילטאכט, שהם בערך 2.1% מכלל התושבים במדינה. מתוך אוכלוסיית הגיילטאכט כ-17,000 מתגוררים באזורי A, כ-10,000 מתגוררים באזורי B, וכ-17,000 מתגוררים באזורי C, מה שמשאיר כ-50,000 תושבים מתחת לקריטריון הנמוך ביותר. ממשלת אירלנד הוציאה בשנת 2012 את ״חוק הגיילטאכט״ שמטרתו הייתה הגדרה מחדש של גבולותיו, אולם לחוק היו בעיקר מבקרים, בטענה שהוא פוגע במעמדו ובעתידו של הגיילטאכט. על פי החוק, כלל האזורים יישארו תחת הגיילטאכט, ללא קשר למספר דוברי האירית שבהם. תואר הגיילטאכט יילקח רק מאזורים שלא יכינו תוכנית שפתית לשיקום האירית, מה שמשאיר את האחריות על עתיד הגיילטאכט בידי תושביו וללא תמיכה ממשלתית נוספת.
הדו״ח השנתי של ״ועדת השפה האירית״ משנת 2012 חיזק ביקורות אלו והדגיש את כישלונה של המדינה במתן שירותים בשפה האירית בתחומי הגיילטאכט. הדו״ח טען שהשפה נמצאת בשפל חסר תקדים, ושהמדינה לא יכולה לצפות להישרדותה אם היא ממשיכה לכפות את האנגלית על תושבי הגיילטאכט.
| אזור גיילטאכט | מפקד 2011 | מפקד 2016 | הבדל |
| --- | --- | --- | --- |
| מחוז קורק | 982 | 872 | 110- |
| מחוז דניגול | 7,047 | 5,929 | 1,118- |
| העיר גולוויי | 636 | 646 | 10+ |
| מחוז גולוויי | 10,085 | 9449 | 640- |
| מחוז קרי | 2,501 | 2,049 | 452- |
| מחוז מאיו | 1,172 | 895 | 277- |
| מחוז מית' | 314 | 283 | 31- |
| מחוז ווטרפורד | 438 | 467 | 29+ |
| סך הכל | 23,175 | 20,586 | 2,589- |
הגיילטאכט כיום > הגיילטאכט ברפובליקה של אירלנד > הגיילטאכט בדניגול

בגיילטאכט של מחוז דניגול (באירית: Gaeltacht Dhún na nGall) מתגוררים כ-24,744 תושבים והם מהווים כ-25% מאוכלוסיית הגיילטאכט הכללית; שטחו הוא כ-1,502 קמ״ר, כ-26% משטח הגיילטאכט הכללי. שלושת מרכזי האוכלוסייה דוברת האירית בגיילטאכט דניגול הם הרוזס, גווידור וקלוכנילי. כ-17,132 מתושבי גיילטאכט דניגול דוברים את השפה האירית - 14,500 מהם באזורים בהם היא מדוברת על ידי 30%-100% מהאוכלוסייה, ו-2,500 הנוספים באזורים בהם היא מדוברת על ידי פחות מ-30% מהאוכלוסייה. הניב האירי המדובר בדניגול הוא ניב אלסטר מובהק, שקרוב לגאלית הסקוטית, ובשל כך, מושך אליו המחוז אלפי תלמידים מצפון אירלנד שמבקשים ללמוד את השפה האירית.
האוכלוסייה דוברת האירית הגדולה ביותר באירלנד מתגוררת באזור גווידור שבגיילטאכט דניגול - כ-3,670 תושבים שהאירית היא שפתם הראשונה. בעיירה אולפניו העיקריים של רדיו נא גיילטאכטה (באירית: Raidió na Gaeltachta) של איגוד השידור האירי RTÉ, המשדר באירית לאזורי הגיילטאכט ולדוברי אירית בכלל. כמו כן, יצאו מהעיירה זמרים בשפה האירית כמו קלאנאד ואניה.
אזורי גיילטאכט גדולים נוספים במחוז דניגול הם: העיירה דנגלו, מחוז גלנקולמקיל, האיים טורי ואראנמור, והכפרים גורטהורק, דאונינגס, רנפסט, טילין, קילקר ופינטאון.
הגיילטאכט כיום > הגיילטאכט ברפובליקה של אירלנד > הגיילטאכט בגולוויי

בגיילטאכט של מחוז גולוויי (באירית: Gaeltacht Chontae na Gaillimhe) ובגיילטאכט של העיר גולוויי (באירית: Gaeltacht Chathair na Gaillimhe) מתגוררים כ-48,907 תושבים והם מהווים כ-47% מאוכלוסיית הגיילטאכט הכללית; שטחן הוא כ-1,225 קמ״ר, כ-26% משטח הגיילטאכט הכללי. בגיילטאכט גולוויי ישנם מוסדות לימוד ואוניברסיטה לאומית המלמדים בשפה האירית, בעיירה קסלה ישנם אולפנים של רדיו נא גיילטאכטה וישנם עיתונים ותחנות טלוויזיה המשדרות בשפה האירית. כמו כן, ישנו תיאטרון בעיר גולוויי המעלה הצגות ומופעים בשפה האירית. אזורי הגיילטאכט במחוז גולוויי הם: איי אראן - האיים אינישמור, אינישמאן ואינישיר, קונמארה - מחוז קרנה והכפרים פורבו, קילקיאראן, רוסאוויל ורוסמק, הכפרים קסלה, קורנאמונה, אינוורין, ספידל וקררו והאיים לטרמור ולטרמולאן.
הגיילטאכט כיום > הגיילטאכט ברפובליקה של אירלנד > הגיילטאכט בקרי

בגיילטאכט של מחוז קרי (באירית: Gaeltacht Chiarraí) מתגוררים כ-8,729 תושבים והם מהווים כ-9% מאוכלוסיית הגיילטאכט הכללית, מתוכם כ-6,185 דוברים את השפה האירית ביום-יום. שטחו של גיילטאכט קרי הוא כ-642 קמ״ר, כ-9% משטח הגיילטאכט הכללי. גיילטאכט קרי מורכב משני אזורים - חציו המערבי של חצי האי דינגל ומרכזו ומערבו של חצי האי איוורה. כמו כן, היישוב הגדול ביותר בגיילטאכט קרי הוא הכפר דינגל.
הגיילטאכט כיום > הגיילטאכט ברפובליקה של אירלנד > הגיילטאכט במאיו

בגיילטאכט של מחוז מאיו (באירית: Gaeltacht Mhaigh Eo) מתגוררים כ-10,886 תושבים והם מהווים כ-11.5% מאוכלוסיית הגיילטאכט הכללית; שטחו הוא כ-905 קמ״ר, כ-19% משטח הגיילטאכט הכללי. גיילטאכט מאיו מורכב מארבעה אזורים עיקריים - ברונות אריס, אזור טורמקידי, האי אקיל והכפר איכלים. בגיילטאכט מאיו כ-6,667 תושבים שאירית היא שפתם הראשונה - 4,000 מהם באזורים בהם היא מדוברת על ידי 30%-100% מהאוכלוסייה, ו-2,500 הנוספים באזורים בהם היא מדוברת על ידי פחות מ-30% מהאוכלוסייה.
הגיילטאכט כיום > הגיילטאכט ברפובליקה של אירלנד > הגיילטאכט בקורק

בגיילטאכט של מחוז קורק (באירית: Gaeltacht Chorcaí) מתגוררים כ-3,895 תושבים והם מהווים כ-4% מאוכלוסיית הגיילטאכט הכללית, מתוכם כ-2,951 דוברים את השפה האירית ביום-יום. שטח גיילטאכט קורק הוא כ-262 קמ״ר, כ-6% משטח הגיילטאכט הכללי. גיילטאכט קורק מורכב משני אזורים עיקריים - אזור מערב מאסקרי והאי קייפ קליר.
הגיילטאכט כיום > הגיילטאכט ברפובליקה של אירלנד > הגיילטאכט בווטרפורד

בגיילטאכט של מחוז ווטרפורד (באירית: Gaeltacht Phort Láirge) מתגוררים כ-1,784 תושבים והם מהווים כ-2% מאוכלוסיית הגיילטאכט הכללית, מתוכם כ-1,271 דוברים את השפה האירית ביום-יום. אוכלוסיית הגיילטאכט בווטרפורד מרוכזת סביב הכפר רינג. כלל מערכות החינוך בגבולות הגיילטאכט מתנהלות בשפה האירית - בתי ספר יסודיים, חטיבות ביניים ופנימיות. גיילטאכט ווטרפורד הוא מהיחידים באירלנד שאוכלוסיית דוברי האירית בו נמצאת בעלייה בשנים האחרונות.
הגיילטאכט כיום > הגיילטאכט ברפובליקה של אירלנד > הגיילטאכט במית'

בגיילטאכט של מחוז מית' (באירית: Gaeltacht na Mí) מתגוררים כ-1,771 תושבים והם מהווים כ-2% מאוכלוסיית הגיילטאכט הכללית; שטחו הוא כ-44 קמ״ר, כ-1% משטח הגיילטאכט הכללי. גיילטאכט מית' הוא הקטן ביותר, והוא מורכב משני הכפרים ראקארן ובאלי ריב. שני הכפרים הם בעצם התיישבות של משפחות דוברות אירית מקונמארה שבגיילטאכט גולוויי. ראקארן הוקם ב-1935 כשהגיעו אליו 41 משפחות מקונמארה, ובאלי ריב הוקם באותה הדרך בשנת 1937. רבים מהמתיישבים חזרו לקונמארה מספר שנים לאחר מכן, אך נותרו בכפרים מספיק דוברי אירית על מנת שיקבלו מעמד גיילטאכט בשנת 1967 ועל מנת שהאירית תוכל לשרוד בהם כשפת הקהילה. המטרה המקורית לשמה הגיעו המתיישבים למחוז מית' הייתה הפצת השפה האירית, אך זו נכשלה ודוברי האירית בכפרים נאלצים לדבר גם באירית וגם באנגלית על מנת לתקשר עם התושבים המקומיים.
הגיילטאכט כיום > הגיילטאכט בצפון אירלנד

בשנת 2001 אשררה הממשלה הבריטית את האמנה האירופית לשפות אזוריות ולשפות מיעוט. במסגרת האמנה, ניתן מעמד רשמי לשפה האירית בצפון אירלנד כשפת מיעוט, בדומה לשפות הולשית בווילס והגאלית סקוטית בסקוטלנד. הכרה זו כשפת מיעוט חייבה את הכנסתה של האירית למערכת החינוך, תרגומם של חוקים, קשר עם הרשויות ומתן שירותים בשפה האירית, השימוש בשמות אתרים מקומיים, ייצוגה של השפה במערכות התקשורת, וסיוע ותמיכה בפעילויות תרבות מקומיות. עמידה בחובות אלו נבדקת תקופתית על ידי נציגים של מועצת אירופה.
הגיילטאכט כיום > הגיילטאכט בצפון אירלנד > בלפסט

״רובע הגיילטאכט״ (באירית: An Cheathrú Ghaeltachta) הוא אזור בתחומי העיר בלפסט בו השפה האירית מקודמת ומפותחת על ידי הרשויות. ברובע ישנם בית ספר תיכון, בית ספר יסודי (גיילסקונה) ופעוטון, בשלושתם שפת הלימוד היא אירית, כמו גם מסעדות ומשרדים בהם מדברים בעיקר באירית. מתוך הרובע משודר ״רדיו פיילטה״ (באירית: Raidió Fáilte), שהוא תחנת הרדיו היחידה בצפון אירלנד שמשדרת באירית לכל אורך היום. אוניברסיטת סנט מרי הסמוכה לרובע היא המוסד האקדמאי היחיד בצפון אירלנד שהלמידה בו מחייבת קורסים בשפה האירית. כמו כן, ברובע ממוקם בית הדפוס ״אנטסיונד״ (באירית: An t-Aisionad), שמתרגם ומוציא לאור ספרות לטובת בתי ספר וארגונים שונים ברחבי אירלנד.